## Rješenje kojim se Zdravku Alviru iz Zagreba, Marku Alviru iz Požege, Zdravku Tokiću iz Samobora te trgovačkim društvima Alvitom d.o.o. iz Zagreba i Plamen-international d.o.o. iz Požege

### NN 76/2006 (10.7.2006.), Rješenje kojim se Zdravku Alviru iz Zagreba, Marku Alviru iz Požege, Zdravku Tokiću iz Samobora te trgovačkim društvima Alvitom d.o.o. iz Zagreba i Plamen-international d.o.o. iz Požege

# HRVATSKA AGENCIJA ZA NADZOR FINANCIJSKIH USLUGA

1822

Sukladno odredbama članka 15. točka 4. alineja
1. i članka 8. stavak 1. Zakona o Hrvatskoj agenciji za nadzor financijskih
usluga (»Narodne novine« broj 140/05) te članka 13. stavak 2. Zakona o
preuzimanju dioničkih društava (»Narodne novine« broj 84/02, 87/02 i 120/02),
Uprava Hrvatske agencije za nadzor financijskih usluga, temeljem Zahtjeva
Zdravka Alvira iz Zagreba, XI. Podbrežje;
Marka Alvira iz Požege, Svetog Duha 25; Zdravka Tokića iz Samobora, Pape Ivana XXIII. 44 te trgovačkih
društva Alvitom d.o.o., Zagreb, III. Ravnice 15 i
Plamen-international d.o.o., Požega, Njemačka 36,
zastupanih po opunomoćeniku, Damiru Ostoviću iz
Zagreba, Mesićeva 9, za odobrenje objavljivanja ponude za preuzimanje javnog
dioničkog društva Zvečevo d.d., Požega, Kralja
Zvonimira 1, na sjednici održanoj 29. lipnja 2006. godine, donijela je

## RJEŠENJE

1. Zdravku Alviru iz
Zagreba, XI. Podbrežje; Marku Alviru
iz Požege, Svetog Duha 25; Zdravku Tokiću iz Samobora,
Pape Ivana XXIII. 44 te trgovačkim društvima Alvitom
d.o.o., Zagreb, III. Ravnice 15 i Plamen-international
d.o.o., Požega, Njemačka 36, odobrava se objavljivanje ponude za preuzimanje
javnog dioničkog društva Zvečevo d.d., Požega, Kralja
Zvonimira 1.

2. Ovo Rješenje objavit će se u »Narodnim
novinama«.

Obrazloženje

I/ Zdravko Alvir iz
Zagreba, XI. Podbrežje; Marko Alvir
iz Požege, Svetog Duha 25; Zdravko Tokić iz Samobora,
Pape Ivana XXIII. 44 te trgovačka društva Alvitom
d.o.o., Zagreb, III. Ravnice 15 i Plamen-international
d.o.o., Požega, Njemačka 36 (dalje u tekstu: Ponuditelji), zastupani po
opunomoćeniku, Damiru Ostoviću iz Zagreba, Mesićeva
9, podnijeli su Hrvatskoj agenciji za nadzor financijskih usluga (dalje u
tekstu: Agencija), dana 5. lipnja 2006. godine, temeljem odredbe članka 13.
stavak 1. Zakona o preuzimanju dioničkih društava (dalje u tekstu: Zakon),
Zahtjev za odobrenje objavljivanja ponude za preuzimanje trgovačkog društva Zvečevo d.d., Požega, Kralja Zvonimira 1 (dalje u tekstu: Izdavatelj)
i dokumentaciju u privitku.

Nakon izvršenog uvida u dokumentaciju priloženu
uz zahtjev, utvrđeno je da je dokumentacija nepotpuna, u smislu odredbe članka
12. stavak 2. Zakona, te je 13. i 26. lipnja 2006. godine, Agencija od
Ponuditelja zatražila njezinu dopunu.

Posljednju dopunu dokumentacije, Agencija je
zaprimila dana 28. lipnja 2006. godine, od kada se Zahtjev Ponuditelja za
odobrenje objavljivanja ponude za preuzimanje smatra urednim.

II/ Prema dokumentaciji i podacima kojima
raspolaže Agencija, Izdavatelj je javno dioničko društvo, sukladno odredbi
članka 114. stavka 1. točka 2. Zakona o tržištu vrijednosnih papira (»Narodne
novine« broj 84/02).

III/ Obveza objavljivanja ponude za preuzimanje,
nastala je sukladno odredbi članka 37. stavak 1. Zakona, dana 19. studenog
2002. godine, stjecanjem dionica Izdavatelja od strane Zdravka Alvira iz Zagreba, XI. Podbrežje,
koji sukladno odredbi članka 8. stavci 3. točka a) i 5. Zakona djeluje
zajednički s Markom Alvirom iz Požege, Svetog Duha 25
i trgovačkim društvom Alvitom d.o.o., Zagreb, III.
Ravnice 15.

Ponuditelji su 2. svibnja 2006. godine, temeljem
odredbe članka 8. stavak 1. točka a) Zakona, sklopili Sporazum o zajedničkom
djelovanju u postupku preuzimanja Izdavatelja.

Slijedom navedenog, ponudu za preuzimanje
Izdavatelja sukladno odredbi članka 37. stavak 1., a u svezi s člankom 8.
stavak 1. točka a) i stavci 3. točka a) i 5. Zakona, objavit će naprijed
navedene osobe, kao Ponuditelji.

Ponuditelji raspolažu s dionicama Izdavatelja
kako slijedi: Zdravko Alvir iz Zagreba, XI. Podbrežje, raspolaže sa 76.908 dionica Izdavatelja; Marko Alvir iz Požege, Svetog Duha 25, raspolaže s 43.426 dionica
Izdavatelja; Zdravko Tokić iz Samobora, Pape Ivana
XXIII. 44, raspolaže s 18.817 dionica Izdavatelja, trgovačko društvo Alvitom d.o.o., Zagreb, III. Ravnice 15, raspolaže s 47.831
dionicom Izdavatelja i trgovačko društvo Plamen-international
d.o.o., Požega, Njemačka 36, raspolaže s 3.750 dionica Izdavatelja. Ponuditelji
zajednički raspolažu sa 190.732 dionice Izdavatelja, odnosno 61,97% od ukupno
izdanih dionica Izdavatelja, što daje 62,03% od ukupnog broja glasova koje daju
dionice Izdavatelja s pravom glasa.

IV/ Cijena po kojoj Ponuditelji nudi otkup
dionica u ponudi za preuzimanje iznosi 160,74 kuna po dionici. Prema podacima
dostupnima Agenciji i dokumentaciji priloženoj uz predmetni Zahtjev, najviša
cijena po kojoj su Ponuditelji stjecali dionice Izdavatelja s pravom glasa u
razdoblju od jedne godine prije dana objavljivanja ponude za preuzimanje niža
je od ponuđene cijene. Prema podacima Zagrebačke burze d.d., Zagreb i
Varaždinske burze d.d., Varaždin, u zadnja tri mjeseca prije nastanka obveze
objavljivanja ponude za preuzimanje, nije bilo trgovanja dionicama Izdavatelja,
te je utvrđeno da je cijena izražena u ponudi za preuzimanje u iznosu od 160,74
kuna po dionici, utvrđena u skladu s odredbom članka 15. stavci 3.-6. Zakona.

V/ Ponuditelji zajedno raspolažu s ukupno
190.732 redovne dionice Izdavatelja, a temeljni kapital Izdavatelja podijeljen
je na 307.808 redovnih dionica, svaka u nominalnom iznosu od 200,00 kuna.
Novčana sredstva potrebno je osigurati sukladno odredbi članka 9. stavka 1.
Zakona, za plaćanje preostalih 116.727 dionica Izdavatelja s pravom glasa, u
iznosu od najmanje 18.762.697,98 kuna. Uvidom u Garanciju br.
8762/06 koju je 29. svibnja 2006. godine, u korist svih dioničara Izdavatelja,
izdala HVB Splitska banka d.d., Split, R. Boškovića 16, s rokom važenja
najkasnije do 25. kolovoza 2006. godine i I. dodatak
Garanciji br. 8762/06, kojim se rok važenja iste
produžuje najkasnije do 26. rujna 2006. godine, te Ugovor o oročenom depozitu
broj 20060530509730 sklopljen dana 30. svibnja 2006. godine s HVB Splitskom
bankom d.d., Split, R. Boškovića 16 i I. dodatak
istog ugovora od 14. lipnja 2006. godine, utvrđeno je da je Ponuditelj osigurao
sredstva u iznosu 18.762.697,98 kuna.

VI/ Nadalje, utvrđeno je da su Zahtjevu
priložene potvrde o plaćenoj administrativnoj pristojbi i naknadi, sukladno
odredbi članka 4. stavak 1. točka 1. Pravilnika o vrsti i visini naknada i
administrativnih pristojbi Hrvatske agencije za nadzor financijskih usluga
(»Narodne novine« broj 45/2006).

VII/ Budući da je Ponuditelj dostavio tekst
ponude za preuzimanje sastavljen sukladno odredbi članka 12. stavka 1. Zakona,
te dokumentaciju propisanu odredbom stavka 2. istoga članka Zakona, odlučeno je
kao u izreci.

VIII/ Temeljem odredbe članka 8. stavak 3.
Zakona o Hrvatskoj agenciji za nadzor financijskih usluga, ovo Rješenje
objavljuje se u »Narodnim novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike
Hrvatske u roku od 30 dana od dana primitka ovog Rješenja.

Klasa: UP/I-450-08/06-10/23

Urbroj: 326-101/06-5

Zagreb, 29. lipnja 2006.

Predsjednik Uprave

**Ante Samodol, v. r.**

Rješenje, NN 76/2006-1822